17/07/2009 | Administración LocalMunicipal
Ordes
Aprobación da modificación da Ordenanza sobre prantacións e repoboacións forestais

EDICTO De conformidade co disposto no art.70.2 da Lei 7/1985, de 2 de abril, faise público o texto integro da modificación, sen que esta entre en vigor ata que se leve a cabo devandita publicación e haxa transcorrido o prazo previsto no art.65.2 de devandito texto legal. Contra o texto modificado da ordenanza, unha vez publicado no Boletín Oficial da Provincia, poderá imporse recurso contencioso administrativo nos termos establecidos na Lei reguladora da Xurisdición contencioso-administrativa. Ordes, 5 de xullo de 2009 O Alcalde-Presidente Manuel Regos Boquete Co fin de garantir a conservación da rede viaria municipal e evitar risco de accidentes, será necesario solicitar autorización para as operacións de carga e descarga, o seu transporte e depósito de madeira procedente da tala que se realice nas prantacións existentes neste Municipio. Na solicitude especificarase a situación da finca onde se vai a sacar a madeira cortada, lugar de almacenamento, os camiños ou vías públicas por onde se realizará o transporte, as características dos vehículos a utilizar, así como os días previstos para o mencionado transporte, adxuntando fotocopia do permiso de tala da administración forestal cando este sexa necesario. A autorización municipal para o transporte e almacenamento será obrigatoria e gratuíta, no obstante, o madeirista deberá ingresar na Tesourería municipal unha fianza, cuxa contía determinará o técnico municipal, para responder polos posibles danos e prexuízos na rede viaria, que non será devolta ata que se comprobe que no se causaron danos ou prexuízos ás vías públicas municipais. En ningún caso se autorizará o depósito de madeira en cunetas ou invadindo zona de vía con risco de accidentes. No suposto de que se faga este depósito nas marxes, cunetas ou invadindo zona de vía, incumprindo así esta Ordenanza e previo informe da policía local no sentido de que a madeira está ocasionando o deterioro e entorpecemento das cunetas ou supoña un risco para a seguridade vial procederase á súa retirada urxente e depósito en terreos habilitados a tal efecto ata que sexa reclamada polo seu dono (circunstancia que se publicará no taboleiro de anuncios de Concello e web municipal www.concellodeordes.com), ao que se lle imputarán os custes de transporte e custodia, así como de reparación dos danos producidos e de limpeza e retirada de residuos da vía pública, si os houbera, sendo estes: - Transporte: Custe íntegro do mesmo, acreditado pola factura que presente o transportista encargado de realizalo. - Custodia: 1 €/m3/día, contado este prazo desde que se produza a retirada da zona que estivese invadida. - Reparación de danos na vía pública: factura do gasto realizado. - Limpeza e retirada de residuos da vía pública: factura do gasto realizado. No caso de que non se proceda ao pago dos gastos anteriores e sen prexuízo de adopción de outras medidas oportunas e o exercicio das accións legais correspondentes, a súa esixencia realizarase de conformidade coa lexislación de procedemento administrativo pola vía de prema. Si transcorridos 30 días naturais, desde o almacenamento da madeira no aparecese o seu propietario (o título de propiedade acreditarase documentalmente), presumirase esta en situación de abandono procedéndose á súa venta en poxa pública. (sen contido). (sen contido). Son infraccións da presente ordenanza os actos e omisións que contraveñan o establecido nesta. Infraccións leves: a) Omisión da solicitude de plantación ou repoboación contemplada no artigo 7.º b) Non respectar as distancias mínimas establecidas nos artigos 2º, 3º e 4º, cando o número de árbores prantados e inferior a 500. c) Omisión da solicitude de autorización para as operacións de carga e descarga, o seu transporte e depósito de madeira nas vías municipais contemplada no artigo 8º, cando a madeira cortada non supera os 2 m3. d) Destruír, deteriorar, alterar o modificar calquera obra ou instalación das vías públicas municipais ou dos elementos funcionais da mesma. e) Calquera outra infracción desta ordenanza que non teña a consideración de grave ou moi grave. nfraccións graves: a) Non respectar as distancias mínimas establecidas nos artigos 2º, 3º e 4º, cando o número de árbores prantados é de 501 a 1.500. b) Omisión da solicitude de autorización para as operacións de carga e descarga, o seu transporte e depósito de madeira nas vías municipais contemplada no artigo 8º, cando a madeira cortada é de máis de 2 m3 a 5 m3. Infraccións moi graves: a) Non respectar as distancias mínimas establecidas nos artigos 2º, 3º e 4º, cando o número de árbores prantados é de 1.501 en adiante. b) Omisión da solicitude de autorización para las operacións de carga e descarga, o seu transporte e depósito de madeira nas vías municipais contemplada no artigo 8º, cando a madeira cortada é de máis 5 m3. c) As calificadas como graves cando se aprecie reincidencia. A comisión de calquera infracción levará aparellada a imposición aos responsables das sancións seguintes: Ás sancións previstas no presente artigo engadirase, no seu caso, a obriga de arrincar as árbores que non respecten as distancias mínimas, ademais da obriga de indemnizar os danos e prexuízos causados.